wickkiey/tamil-wikipedia-chunked huggingface dataset:
# இத்தி தியாகி

## விருதுகளும் அங்கீகாரமும்

பெண்களுக்கு அதிகாரம் அளிக்கும் இவரது பணியை அங்கீகரித்த இந்தியக் குடிய்ரசுத் தலைவர் ராம் நாத் கோவிந்த், 2019ஆம் ஆண்டு அனைத்துலக பெண்கள் நாளன்று தியாகிக்கு நாரி சக்தி விருதை வழங்கினார். அதைப் பெற்ற பிறகு, "ஒவ்வொரு பெண்ணும் தங்கள் கூட்டிலிருந்து வெளியே வர வேண்டும். ஒரே மாதிரியாக இருப்பதை உடைக்க வேண்டும்" என்று இவர் கூறினார்.
# சேத்னா சின்கா

**சேத்னா காலா சின்கா** (*Chetna Gala Sinha*) ஒரு இந்திய சமூக ஆர்வலர் ஆவார், கிராமப்புற இந்தியாவின் வறட்சி பாதித்த பகுதிகளில் தொழில் முனைவோர் திறன்கள், நிலத்திற்கான அணுகல் மற்றும் உற்பத்தி வழிமுறைகளை கற்பிப்பதன் மூலம் பெண்களை மேம்படுத்துவதற்காக பணியாற்றுகிறார். சேத்னா சின்காவும் ஆறு பெண்களும் 2018 சனவரி மாதம் சுவிட்சர்லாந்தின் தாவோசில் நடந்த உலக பொருளாதார மன்றத்தின் 48வது வருடாந்திர கூட்டத்திற்கு தலைமை தாங்கினர். சேத்னாவுக்கு நாரி சக்தி விருது விருது வழங்கப்பட்டது. இது பெண்களுக்கான இந்தியாவின் மிக உயர்ந்த விருதாகும். 1997ஆம் ஆண்டில், இவர் கிராமப்புற பெண்களுக்கான மற்றும் இந்தியாவின் முதல் வங்கியான *மான்தேசி மகிளா சககரி* என்ற வங்கியை நிறுவினார். மான்தேசி வங்கியில் 100,000 பேர் கணக்கு வைத்திருப்பவர்களாக இருந்தனர். மேலும், 2018ஆம் ஆண்டில் பெண் நுண் தொழில்முனைவோரை ஆதரிக்க $ 50 மில்லியனுக்கும் அதிகமான கடன்களை வழங்கியுள்ளனர். மான்தேசி அறக்கட்டளை வணிகப் பள்ளிகள், ஒரு சமூக வானொலி மற்றும் கிராமப்புற பெண்கள் நுண் தொழில்முனைவோருக்கான வர்த்தக வகுப்புகளை நடத்துகிறது. 2018இல் இது கிட்டத்தட்ட அரை மில்லியன் பெண்களை ஆதரித்தது.
# சேத்னா சின்கா

## ஆரம்ப கால வாழ்க்கை

மும்பையில் பிறந்த இவர் 1982இல் மும்பை பல்கலைக்கழகத்தில் வணிகவியலிலும் பொருளாதாரத்திலும் முதுகலைப் பட்டம் பெற்றார்.
# சேத்னா சின்கா

## தொழில்

சின்கா, 1970 மற்றும் 1980களில் மும்பையில் அரசியல் செயல்பாட்டின் உச்சத்தில் வளர்ந்தார். கல்லூரியில் படிக்கும் போது இவர் ஜெயபிரகாஷ் நாராயணின் சோசலிச அரசியலால் ஈர்க்கப்பட்டார்.  
இந்திய ரிசர்வ் வங்கி 1996இல் சில ஊக்குவிக்கும் உறுப்பினர்கள் எழுத்தறிவு இல்லாதவர்கள் என்ற அடிப்படையில் இவரது விண்ணப்பத்தை நிராகரித்ததால், இவர் முதல் பின்னடைவைச் சந்தித்தார். பின்னர், மனச்சோர்வடைந்து கிராமத்திற்கு திரும்பினார். ஆனால் மற்ற கிராமவாசிகள் இவரை கல்வியறிவு வகுப்புகளுக்கு ஏற்பாடு செய்தனர். இந்திய ரிசர்வ் வங்கியிலிருந்து கிராமப்புறப் பெண்களுக்கு கூட்டுறவு உரிமம் பெற்ற முதல் வங்கி *மான்தேசி மகிளா சககரி* வங்கி ஆகும். வங்கி நிறுவப்பட்டதிலிருந்து இரண்டு தசாப்தங்களில் (1997 இல்) அதன் 1,335 உறுப்பினர்களிடமிருந்து ₹708,000 மூலதனம் திரட்டப்பட்டு, அது 310,000க்கும் அதிகமான பெண்களை (அவர்களில் 84,000 பேர் கடன் வாங்கியவர்கள்) அடைந்துள்ளது. வெற்றிகரமான தொழில்முனைவோராக மாறுவதற்கான நிதி ஆதரவு மற்றும் உணர்ச்சித் தூண்டுதலை அவர்களுக்கு வழங்குகிறது.
# சேத்னா சின்கா

## விருதுகளும் அங்கீகாரமும்

- புனே, தொழில்முனைவோர் சர்வதேச அமைப்பு 29 சூலை 2010 அன்று தொழில்முனைவோர் மேம்பாட்டு விருது வழங்கியது
- 11 செப்டம்பர் 2009 அன்று காட்ஃப்ரே பிலிப்ஸால் முதல் காட்ஃப்ரே பிலிப்ஸ் தைரியம் அமோதினி விருதைப் பெற்றார்.
- 7 மார்ச் 2009 அன்று சதாராவின் சைக்லோ டிரான்ஸ்மிஷன் நிறுவனத்திடமிருந்து "இராணி லட்சுமிபாய் புரஸ்கார்" பெற்றார். பல்வேறு துறைகளில் சிறப்பாக பணியாற்றிய பெண்களுக்கு இந்த விருது வழங்கப்படுகிறது.
- கிராமிய தொழில்முனைவோருக்கான ஜான்கிதேவி பஜாஜ் புரஸ்கார் விருது 2005இல் வழங்கப்பட்டது.
- சமூக தாக்கத்துடன் தொழில்முனைவோருக்கான போர்ப்ஸ் இந்தியா தலைமை விருது 2017.  
சேத்னா சின்காவுக்கு நாரி சக்தி விருது விருது வழங்கப்பட்டுள்ளது. இது பெண்களின் அதிகாரமளிக்கும் துறையில் பணியாற்றும் பெண்களுக்கான இந்தியாவின் மிக உயர்ந்த குடிமக்கள் விருதாகும்.
# சேத்னா சின்கா

## சொந்த வாழ்க்கை

இவருக்கு திருமணமாகி மூன்று மகன்கள் உள்ளனர்.
# நதியா சர்மீன்

**நதியா சர்மீன்** (*Nadia Sharmeen*) வங்காளதேசத்தைச் சேர்ந்த ஒரு குற்ற அறிக்கை அளிக்கும் பின்னணியில் பணிபுரியும் பத்திரிக்கையாளர் ஆவார். இவர் 2015இல் அமெரிக்க வெளியுறவுத் துறை வழங்கிய சர்வதேச வீரதீர பெண்கள் விருதை வென்றார்.
# நதியா சர்மீன்

## சுயசரிதை

தான் நடுநிலைப் பள்ளியில் படித்த காலத்திலிருந்தே, நதியா ஒரு பத்திரிகையாளராக மாற விரும்பினார். 2009இல், இவர் வங்காளதேசத்தில் வெளியாகும் ஒரு பத்திரிக்கையில் சேர்ந்தார். மேலும் அதில் ஒரு குற்ற அறிக்கை அளிக்கும் நிருபனார்.
# நதியா சர்மீன்

## தாக்குதல்

2013ஆம் ஆண்டில் இவர், தான் பணிபுரியும் ஏகுஷே தொலைக்காட்சிக்காக ஒரு இசுலாமியப் பேரணியை ஒளிபரப்பிக்கொண்டிருந்தார். அப்போது கிபாசத்-இ-இஸ்லாமிய ஆர்வலர்களால் இவர் தாக்கப்பட்டார். ஒரே இடத்தில் ஆண்களும் பெண்களும் வெளிப்படையாக இணைவது, நாத்திகர்களைத் தண்டிப்பது, பெண்கள் தாவணி அணிவது மற்றும் பிற மத அடிப்படையிலான கட்டளைகளைக் கட்டுப்படுத்தக் கோரி இந்தப் பேரணி நடத்தப்பட்டது. கிபாசத் ஆர்வலர்களின் 13 அம்ச கோரிக்கை பட்டியல் குறிப்பாக பாலின சமத்துவத்தை உருவாக்க வடிவமைக்கப்பட்ட தற்போதைய மகளிர் கொள்கையை அரசாங்கம் கைவிட வேண்டும் என்பதாகும். கிபாசத் ஆர்வலர்களுக்கும் காவல்துறையினருக்கும் இடையே வன்முறைச் சம்பவங்கள் எதுவும் பதிவாகவில்லை என்றாலும், டாக்கா மற்றும் சிட்டகொங்கில் பல இடங்களில் பத்திரிகையாளர்களும், குப்பை சேகரிக்கும் பென்களும் தாக்கப்பட்டனர். மேலும், சித்திரவதை செய்யப்பட்டனர். சர்மீனின் மீது தாக்குதல் நடத்தியவர்கள் முக்காடு அணியாத பெண்களை குறிவைத்தனர். "தான் ஒரு பெண் என்பதால்தான்" தாக்கப்பட்டதாக நதியா நம்பினார்.  
கிபாசத் ஆர்வலர்களான 50-60 ஆண்கள் இவரைத் துரத்திச் சென்று தண்ணீர் பாட்டில்களாலும், செங்கல் துண்டுகளை வீசியும் தாக்கினர். இவர் கீஅஏ விழுந்தபோது, மற்றவர்கள் இவரை அடித்து துன்புருத்தினர். பல ஆண் நிருபர்களும், புகைப்படக் கலைஞர்களும் இவரைக் காப்பாற்ற முயன்றனர். ஆனால் அவர்கள் அந்த கும்பலின் இலக்குகளாக மாறினர்.  
அவசர சிகிச்சைக்காக சர்மீன் டாக்கா மருத்துவக் கல்லூரி மருத்துவமனைக்கு கொண்டு செல்லப்பட்டார். பின்னர் மேலதிக சிகிச்சைக்காக வங்கபந்து ஷேக் முஜிப் மருத்துவ பல்கலைக்கழக மருத்துவமனைக்கு மாற்றப்பட்டார். சில நாட்களுக்குள், தானாவில் ஒரு அறிக்கை தாக்கல் செய்யப்பட்டது. ஆனால் சூலை, 2013 வரை வங்காளதேசத்திற்கான மனித உரிமைகள் ஆணையம் சர்மீனுக்கான நிவாரணத்திற்காக வங்காளதேச உச்சநீதிமன்றத்தில் மனு செய்யும் வரை கைதுகள் எதுவும் நடக்கவில்லை. குற்றவாளிகளை கைது செய்து ஆஜர் படுத்துமாறு நீதிமன்றம் உத்தரவு இட்டது. மேலும் இவரது மருத்துவ பராமரிப்புக்கு அரசாங்கம் பொறுப்பேற்க வேண்டுமென தீர்ப்பளித்தது. நாட்டிற்குள் அல்லது வெளிநாட்டில் நிகழ்வு நடந்து கிட்டத்தட்ட இரண்டு ஆண்டுகளுக்குப் பிறகு, எந்த அடையாளங்களும் கைதுகளும் ஏற்படவில்லை.
# நதியா சர்மீன்

## தாக்கம்

இவர் குணமடைந்த பிறகு, வேறு ஒரு செய்தி நிறுவனத்தில் சேர்ந்தார். இவரது தாக்குதலானது பெண்கள் உரிமை ஆர்வலர்களின் தீர்மானத்தை வலுப்படுத்தியது. இந்த தாக்குதலைத் தொடர்ந்து பல்வேறு பத்திரிகை சங்கங்கள், வங்காளதேச தேசிய பெண்கள் வழக்கறிஞர்கள் சங்கம் போன்ற பிற அமைப்புகளின் ஆதரவுடன் பல பேரணிகளை நடத்தப்பட்டது. 2014 ஆம் ஆண்டில், 2014ஆம் ஆண்டில், இவரது கதை உலகளாவிய பிரச்சாரத்தின் ஒரு பகுதியாக நூறு கோடியினர் கிளர்ச்சி ஆர்வலர்களால் பயன்படுத்தப்பட்டது.வங்காளதேச அரசாங்கத்தை EDAW பாதுகாப்புகளை செயல்படுத்த வலியுறுத்தியது.
# பிரியா பிரகாசு

**பிரியா பிரகாசு** (**Priya Prakash**) இந்தியாவைச் சேர்ந்த ஒரு தொழிலதிபராவார். எல்த்து செட்கோ என்ற அமைப்பின் நிறுவனராகவும் அதன் தலைமை நிர்வாக அதிகாரியாகவும் செயல்பட்டு வருகிறார்.எல்த்துசெட்கோ என்பது இந்தியாவை தளமாகக் கொண்ட ஒரு சுகாதார நிறுவனமாகும். பள்ளிகளுக்கு சுகாதார திட்டங்கள், கல்வி, மருத்துவ மதிப்பீடுகள் மற்றும் காப்பீட்டு சேவைகள் போன்றவற்றை இந்நிறுவனம் வழங்குகிறது.
# பிரியா பிரகாசு

## ஆரம்பகால வாழ்க்கை மற்றும் கல்வி

பிரியா பிரகாசு ஆந்திரப்பிரதேச மாநிலம் சித்தூர் மாவட்டம் மதனப்பள்ளிக்கு அருகில் இருக்கும் ரிசி பள்ளத்தாக்கு பள்ளியிலும் புது தில்லியில் உள்ள லேடி சிறீராம் மகளிர் கல்லூரியிலும் படித்தார். வளர்ந்து வரும் பருவத்தில் அதிக எடையுடன் இருந்த காரணத்தால் சக தோழியர்களால் கேலி செய்யப்பட்டார். இதனால் கல்லூரியில் உணவுப் பழக்க வழக்கங்களில் சீர்குலைவை ஏற்படுத்தியது. 2012 ஆம் ஆண்டில் இவர் ஓர் உடற்பயிற்சி கூடத்தில் சேர ஊக்கமளித்தது, அங்கு இவர் ஓர் உடற்பயிற்சி பயிற்சியாளரை சந்தித்தார். உணவோடு ஆரோக்கியமான உடல் நலம் பேணும் பழக்கம் ஏற்படுத்த ஊக்குவித்தார்.  
பிரியா பிரகாசு ஃபோர்ப்சின் 30 வயதிற்குட்பட்ட சுகாதாரம் மற்றும் அறிவியலில் சிறந்த ஆசியா 2018 பிரிவில் 2018 ஆம் ஆண்டின் யூனிலீவர் இளம் தொழில்முனைவோர் என்ற விருதை வழங்கி சிறப்பித்தது. 2019 ஆம் ஆண்டில் பிரியாவுக்கு உலகளாவிய குடிமகன் பரிசும் கிடைத்தது.  
வேலையைத் தவிர பிரியா தில்லி மாநில அளவிலான பளுதூக்குபவர், பேச்சாளர் , பயிற்சியாளர் மற்றும் ஆர்வமுள்ள சுகாதார பதிவர் போன்ற பல்வேறு முகங்களுடன் இயங்கினார்.
# பிரியா பிரகாசு

## தொழில்

லேடி சிறீராம் மகளிர் கல்லூரியில் பட்டம் பெற்ற பிறகு, பிரியா நிதித் தொழிலைத் தொடங்கினார். மூன்று ஆண்டுகளுக்குப் பிறகு, எல்த்துசெட்கோ அமைப்பிற்கு இந்தியா முழுவதும் 16 மருத்துவமனைகள், 90 மருத்துவர்கள் மற்றும் 35 தனி மருத்துவமனைகளுடனும் கூட்டு சேர்ந்தது.  
2018 ஆம் ஆண்டில் எல்த்து செட்கோவின் விரிவாக்கம் காரணமாக ஃபோர்ப்ஸின் 30 வயதுக்குட்பட்ட 30 ஆசியர்கள் பட்டியலில் பிரியா பிரகாசின் பெயரும் இடம்பெற்றது. 70,000 நகரங்களில் 300 எண்ணிக்கைக்கும் மேற்பட்ட மருத்துவர்கள் மற்றும் ஆசிரியர்களுக்கு ஆரோக்கியமான உணவை ஊக்குவிப்பதற்காக இவரது அமைப்பு வளர்ந்தது. 80,000 எண்ணிக்கைக்கும் மேற்பட்ட மாணவர்களை பாதிக்கும் என்று மதிப்பிடப்பட்டது. குழந்தைகளின் உடல்நலம் மற்றும் வளர்ச்சியைக் கண்காணிக்க பள்ளியின் போது சுகாதார மதிப்பீட்டை நடத்துவதன் மூலம் பள்ளிகளில் எல்த்து செட்கோ சேர்க்கப்பட்ட செயலாக்கங்களில் ஒன்றானது. நோயின் ஆரம்ப அறிகுறிகள் விரைவாக கண்டு பிடிக்கப்பட்டு சிகிச்சையளிக்கப்பட வேண்டும் என்பதும் இவ்வமைப்பின் நோக்கமாக இருந்தது. மருத்துவத் தேர்வுகளின் முடிவில், எதிர்கால ஆரோக்கியம் தொடர்பான பிரச்சினைகளை மேம்படுத்துவது மற்றும் மதிப்பீடு செய்வது குறித்து பள்ளிகளுக்கு அறிவுரை வழங்கப்பட்டது. உலக சுகாதார தினத்தை நினைவுகூரும் வகையில் வருடாந்திர எல்த்து செட்கோ ஓட்டம் ஏற்பாடு செய்யவும் இவர் உதவினார். அடுத்த ஆண்டில் கார்டியர் பெண்கள் முன்முயற்சியின் இறுதிப் போட்டியாளராக இவர் இருந்தார். இதே ஆண்டின் டிசம்பர் மாதத்தில், சிசுகோ யூத் லீடர்சிப் பரிசை வென்றார். இதில் எல்த்து செட்கோவுக்கு $ 250,000 மானியம் வழங்கப்பட்டது.
# நேபாளத்தில் தற்கொலை

**நேபாளத்தில் தற்கொலை** (*Suicide in Nepal*) என்பது சமீபத்திய ஆண்டுகளில் தொடர்ச்சியாக நிகழும் முக்கிய நபர்களின் தற்கொலைகளால் முன்னிலைப் படுத்தப்பட்ட தேசிய பிரச்சினையாக மாறியுள்ளது. 2015ஆம் ஆண்டு உலக சுகாதார அமைப்பின் அறிக்கையின்படி உலகளவில் தற்கொலை விகிதத்தில் 126வது இடத்தில் நேபாளம் உள்ளது. இங்கு ஆண்டுக்கு 6,840 தற்கொலைகள் அல்லது 100,000 பேருக்கு 8.2 தற்கொலைகள் நிகழ்வதாக மதிப்பிடப்பட்டுள்ளது. இதில் முக்கியமாக 15 வயது முதல் 49 வயதுடைய நேபாளப் பெண்களின் தற்கொலையானது தற்கொலை மரணத்திற்கு முக்கிய காரணமாக உள்ளது.
# நேபாளத்தில் தற்கொலை

## குறைந்த எண்ணிக்கையிலான பதிவுகள்

நேபாளத்தில் தற்கொலை விகிதம் 3.7/100,000 வரை குறைவாக இருப்பதாக அறிவிக்கப்பட்டுள்ளது. சட்டப்பூர்வமான பிரச்சினைகள், சமூக களங்கம் மற்றும் நடைமுறைச் சிக்கல்களால் உண்மையாக நிகழும் தற்கொலைகளின் குறைவாகப் பதிவிடப்படுவதாக அறிக்கைகள் தெரிவிக்கின்றன.  
நேபாளத்தில் தற்கொலை சட்டவிரோதமானதாகவும், தற்கொலையில் முயல்பவர்களுக்கு அபராதம் மற்றும் சிறைத்தண்டனை விதிக்கப்படும் நிலை உள்ளது. பெண்களின் உரிமைகளுக்கான நேபாள அமைப்பான சமந்தாவின் இயக்குநரின் கூற்றுப்படி, "பெரும்பாலான குடும்பங்கள் தற்கொலை வழக்குகளில் புகாரளிக்க மாட்டார்கள் என்றும், ஏனெனில் அவர்கள் காவல்துறை வழக்குகளில் சிக்கிக்கொள்ளலாம் என்று பயப்படுகிறார்கள்" எனத் தெரிவிக்கின்றனர். பெண்களைப் பொறுத்தவரை, குறிப்பாக குடும்பத்தில் இழிவான செயல்பாடுகள் காரணமாக நிகழும் தற்கொலைகள், தற்கொலை முயற்சிகள் பற்றிய குறைவான பதிவுகள் "அமைதியின் கலாச்சாரம்" காரணமாக உள்ளன.  
இறுதியாக, தர்க்கரீதியான சிக்கல்கள் துல்லியமான அறிக்கையிடல் மற்றும் பதிவிற்கான அச்சுறுத்தலாக உள்ளது. நேபாள சுகாதாரத் துறை ஆதரவு திட்டத்தின்படி, "காவல்துறை மற்றும் மருத்துவமனைகளின் குறைவான பதிவேடு" மற்றும் "பதிவுகள்” தவறானவை மற்றும் தரமற்றவையாக" உள்ளன. சமூக மற்றும் சட்டச் சிக்கல்கள் தீர்க்கப்பட்டபோதும் தற்கொலை தொடர்பாகக் குறைந்த அளவுப் பதிவு தொடர்கின்றன. ஆண்களின் தற்கொலை விகிதம் கிட்டத்தட்ட உலகளாவிய விகிதத்தினை விட, நேபாளத்திலும் அதிகமாக உள்ளது (ஆண்களுக்கு 30.1/100,000, பெண்களுக்கு 20.0/100,000). தாய்வழி ஆரோக்கியம், குடும்ப வன்முறை மற்றும் இளைஞர்கள் பெண் தற்கொலையில் முக்கிய காரணிகளாக உள்ளன. இறப்பு அறிக்கையில் வெளியிடப்பட்ட வழக்கு ஆய்வு, பெண்கள் எதிர்கொள்ளக்கூடிய பிரச்சனைகளின் வகையை எடுத்துக்காட்டுகிறது:  
மேலும் மறைமுகமாக, நேபாளத்தில் பாலின அடிப்படையிலான சமத்துவமின்மை நேபாளத்தில் பெண் தற்கொலைக்குக் காரணம் எனப் பரிந்துரைக்கப்படுகிறது. இனப்பெருக்க வயதுடைய பெண்களிடையே தற்கொலையின் காரணங்களாகத் தேவையற்ற கர்ப்பம், இளம்வயது திருமணம் உள்ளன. ஒரு "சார்பு வற்றாத சுழற்சியை” ஏற்படுத்துகிறது. இதனால் சிலர் தற்கொலையை தங்கள் ஒரே விருப்பமாகப் பார்க்க வழிவகுக்கின்றது.
# நேபாளத்தில் தற்கொலை

## குறிப்பிடத்தக்க தற்கொலைகள்

- விசுவஜித் மல்லா, மல்லா வம்சத்தின் காந்திபூர் மன்னர்
- யோக்மயா நியூபனே, பெண்கள் உரிமை ஆர்வலர்
- சுங்தரே செர்பா, செர்பா
- பீம்சென் தாபா, நேபாள பிரதமர்
- பாரத் ராஜ் உப்ரேதி, உச்ச நீதிமன்ற நீதிபதி
- அலோக் நெம்பாங், நேபாளி திரைப்பட இயக்குநர்
- அனில் அதிகாரி (யம புத்தர்), நேபாள அசைப் பாடகர்
- ராகுல் ராய், நேபாள பாடகர்
# கசகான்

**கசகான்** (இறப்பு 1358) என்பவர் கரவுனாசின் (1345 - 1358) ஒரு துருக்கிய அமீர் ஆவார். சகதாயி *உளூசின்* (நாடு) மீது ஆதிக்கம் செலுத்திய ஆட்சியாளரும் ஆவார்.  
கசகானின் முன்னோர்கள் பற்றித் தெரியவில்லை; முன்னோர்களின் பெயரைக் கொண்டு பதவிக்கு வராமல், நியமிக்கப்பட்டதன் மூலம் இவர் கரவுனாசின் தலைமைப் பதவியை ஏற்று இருக்கலாம் என்று கருதப்படுகிறது. 1345 ஆம் ஆண்டு இவர் தனது அரசனான சகதை கான் கசனுக்கு எதிராகக் கிளர்ச்சியில் ஈடுபட்டார். ஆனால் தோற்கடிக்கப்பட்டார். அடுத்த வருடமே இவர் மீண்டும் முயற்சித்தார். கானைக் கொல்வதில் வெற்றியும் கண்டார். ஆளும் சக்தியாக இருந்ததை சகதை கான்களின் தொடர்ச்சியை கசனின் மரணமானது முடிவுக்கு கொண்டு வந்தது; கசனுக்குப் பின் வந்த கான்கள் பெயரளவில் மட்டுமே ஆட்சியாளர்களாக இருந்தனர். தனது பதவியை சட்டப்படி செல்லுபடி ஆகக்கூடியதாக வைக்கும் எண்ணத்தில் தனக்கு அமீர் என்ற பட்டத்தை வைத்துக்கொள்வதில் கசகான் நிறைவடைந்து கொண்டார். கான் என்ற பட்டத்தை தான் தேர்ந்தெடுத்த செங்கிஸ் கானின் வழித்தோன்றல்களுக்கு சூட்டினார். அத்தகைய வழித்தோன்றல்களானவர்கள் முதலில் தனிசுமென்சி (1346-1348) மற்றும் பிறகு பயன் குலி (1348-1358) ஆகியோராவர்.
# தகிரா சஃப்தார்

**சயிதா தகிரா சஃப்தார்** (**Syeda Tahira Safdar** ; பிறப்பு 5 அக்டோபர் 1957) ஒரு பாக்கித்தான் சட்ட நிபுணர் மற்றும் மேனாள் பலூசிஸ்தான் உயர் நீதிமன்றத்தின் தலைமை நீதிபதி ஆவார்.  
பாக்கித்தான் வரலாற்றில் அனைத்து வகையான நீதிமன்றங்களிலும் முதல் பெண் தலைமை நீதிபதி எனும் பெருமை பெற்றவர் ஆவார். பலூசிஸ்தான் உயர் நீதிமன்றத்தின் தலைமை நீதிபதியாக இவர் நியமிக்கப்பட்டதை பாக்கித்தான் தலைமை நீதிபதி மியான் சாகிப் நிசார் 23 ஜூலை 2018 அன்று உறுதி செய்தார். மாகாண அளவில், 1982 இல் பலூசிஸ்தானில் முதல் பெண் குற்றவியல் நீதிபதி எனும் பதவி உட்பட தனது வாழ்க்கையில் பணியாற்றிய அனைத்து பதவிகளிலும் பதவியேற்ற முதல் பெண்மணி என்ற பெருமை இவருக்கு உண்டு. இவருக்கு முன்பாக முகமது நூர் மெசுகன்சாய் தலைமை நீதிபதியாக இருந்தார். இவரருக்குப் பின்னர் ஜமால் கான் மண்டோகேல் பதவியேற்றார்.
# தகிரா சஃப்தார்

## ஆரம்பகால வாழ்க்கை மற்றும் கல்வி

இவர் அக்டோபர் 5, 1957 அன்று பாக்கித்தானின் குவெட்டாவில் பிறந்தார் இவரது தந்தை, சையத் இம்தியாஸ் உசைன் பக்ரி ஹனாபி, ஒரு வழக்குரைஞர். குவெட்டாவின் கன்டோன்மென்ட் பொதுப் பள்ளியில் தனது ஆரம்பக் கல்வியைப் பயின்ற இவர், குவெட்டாவின் அரசு பெண்கள் கல்லூரியில் இளங்கலை பட்டத்தையும் , பலூசிஸ்தான் பல்கலைக்கழகத்தில் உருது இலக்கியத்தில் முதுகலைப் பட்டத்தையும், 1980 இல் குவெட்டா பல்கலைக்கழக சட்டக் கல்லூரியில் சட்டப் பட்டத்தையும் பெற்றார்.
# தகிரா சஃப்தார்

## நீதித்துறை வாழ்க்கை

1982 ஆம் ஆண்டில், பலூசிஸ்தானின் முதல் பெண் குற்றவியல் நீதிமன்ற நீதிபதியானார். 23 ஜூலை 2018 அன்று பலூசிஸ்தான் உயர்நீதிமன்றத்தின் தலைமை நீதிபதியாக உறுதி செய்யப்பட்டு, 1 செப்டம்பர் 2018 அன்று நீதிபதியாகப் பொறுப்பேற்றார். இந்த பதவியில் இருந்த இவர், பாக்கித்தானின் வரலாற்றில் அனைத்து வகையான நீதிமன்றத்தின் முதல் பெண் தலைமை நீதிபதி எனும் பெருமை பெற்றார்.  
முன்னாள் பிரதமர் நவாஸ் ஷெரீப் 19 நவம்பர் 2013 அன்று முன்னாள் சர்வாதிகாரி பர்வேஸ் முஷாரப்புக்கு எதிரான தேசத்துரோக வழக்கை விசாரிப்பதற்காக ஒப்புதல் அளித்த மூன்று பேர் கொண்ட சிறப்பு நீதிமன்றத்தின் ஒருவராகவும் இவர் இருக்கிறார்.
# லைஃப்ஸ்ப்ரிங் மருத்துவமனைகள்

***லைஃப்ஸ்ப்ரிங்* மருத்துவமனைகள்** (LifeSpring Hospitals) ஓர் இந்திய மருத்துவமனைச் சங்கிலி ஆகும், இது இந்தியாவில் ஐதராபாத்தில் உள்ள குறைந்த வருமானம் கொண்ட குழுவைச் சேர்ந்த பெண்களுக்கு மகப்பேறு பராமரிப்பு வழங்குகிறது. இது 2005 ஆம் ஆண்டில் நிறுவப்பட்டது. இதனை *அக்யூமன் ஃபண்ட்*, அமெரிக்காவைச் சேர்ந்த இலாப நோக்கற்ற உலகளாவிய பரோபகார நிதி மற்றும் எச். எல். எல். லைஃப் கேர் , இந்திய அரசு ஆகிய மூன்றும் இணைந்து உருவாக்கியது.இந்த நிறுவனம் உலகிலேயே அதிக அளவில் ஆனுறைகளை உற்பத்தி செய்கிறது.  
செப்டம்பர் 2017 நிலவரப்படி இது 5,500,000 பெண்களுக்கு ஐதராபாத்தில் உள்ள 10 மருத்துவமனைகளுக்கும், விசாகப்பட்டினம், ஆந்திரப் பிரதேசம், இந்தியாவில் ஒரு மருத்துவமனைக்கும் 30-50 சதவிகித சந்தை விலையில் மகப்பேறு மற்றும் குழந்தை பராமரிப்பு சேவைகளை வழங்கியது. 2015 ஆம் ஆண்டிற்குள் வறுமை, பசி, நோய் மற்றும் தாய் மற்றும் குழந்தை இறப்புகளை குறைக்க ஐக்கிய நாடுகள் மேம்பாட்டுத் திட்டம் (யுஎன்டிபி) மற்றும் *ஐநா உலகளாவிய காம்பாக்ட்* ஆகியவற்றின் முயற்சியான '<nowiki/>*பிசினஸ் கால் டு ஆக்ஷன்*' (பிசிடிஏ) இல் சேர்ந்த முதல் சுகாதாரச் சங்கிலி ஆகும்.
# லைஃப்ஸ்ப்ரிங் மருத்துவமனைகள்

## வரலாறு

முதல் *லைஃப்ஸ்பிரிங்* மருத்துவமனை 10 டிசம்பர் 2005 அன்று ஐதராபாத்தின் புறநகர்ப் பகுதியான மவுலா அலியில் ஆரம்பிக்கப்பட்டது. இந்துஸ்தான் *லேடக்ஸ் லிமிடட் நிறுவனம் தற்போது இது எச். எல். எல். லைஃப் கேர்* நிறுவனத்தின் *இந்துஸ்தான் லேடக்ஸ் ஃபாமிலி பிளானிங் புரோமோசன் டிரஸ்ட் என்பதன் கீழ்* சோதனை முயற்சியாக குறைந்த செலவில் சுகாதார சேவைகளை வழங்குவதற்காக இது உருவாக்கப்பட்டது. பிப்ரவரி 2008 இல், அமெரிக்காவைச் சேர்ந்த இலாப நோக்கற்ற உலகளாவிய பரோபகார நிதி மற்றும் எச்எல்எல் இடையே அக்யூமன் ஃபண்ட் இடையே 50-50 கூட்டு முயற்சியுடன் ஒரு தனியார் வரையறுக்கப்பட்ட நிறுவனமாக உருவாக்கப்பட்டது. இந்த திட்டத்திற்கு தலைமை தாங்கியவர் ஆனந்த் குமார், அதுவரை *HLFPPT* இல் சமூக உரிமையாளரின் வணிகத் தலைவராக இருந்தார், பின்னர் அவர் லைஃப்ஸ்பிரிங்கின் தலைமை நிர்வாக அதிகாரியானார். எச்எல்எல் என்பது இந்திய அரசின் சுகாதாரம் மற்றும் குடும்ப நல அமைச்சகத்தின் கீழ் உள்ள ஒரு பொதுத்துறை நிறுவனமாகும். சிஸ்கோ சிஸ்டம்ஸ் அறக்கட்டளை மற்றும் மூன்று தனிப்பட்ட பரோபகாரர்களின் விதை மூலதனத்துடன்.நியூயார்க்கை தளமாகக் கொண்ட அக்யூமன், 2001 இல் நிறுவப்பட்டது.  
நிலையான மகப்பேறு சேவைகளில் நிபுணத்துவம் பெற்ற சிறிய அளவிலான (25 படுக்கைகள் கொண்ட ) மருத்துவமனைகளின் சங்கிலியை உருவாக்கும் மாதிரியை இந்த மருத்துவமனை நிறுவியது, இதனால் குறைந்த வருமானம் கொண்ட குழுக்களால் அதிக அடர்த்தி உள்ள பகுதியில் குறைந்த விலை சேவைகளை வழங்குகிறது. இது தடுப்பூசிகள் உட்பட குழந்தை மருத்துவ பராமரிப்பையும் வழங்குகிறது, மேலும் உள்ளூர் சமூகங்களுக்கு நோயறிதல் சேவைகள், மருந்தகம் மற்றும் சுகாதாரக் கல்வியை வழங்குகிறது. இது வாடிக்கையாளர்களை உண்மையான நேரத்தில் கண்காணிக்க வாடிக்கையாளர் தொடர்பு மேலாண்மையைப் பயன்படுத்துகிறது மற்றும் இணைய அடிப்படையிலான நோயாளி தரவுத்தளத்தை இயக்கும் வகையில் அமைந்துள்ளது.  
நவம்பர் 2010 இல், அமெரிக்க ஜனாதிபதி பராக் ஒபாமாவின் வருகையின் போது, மும்பையில் உள்ள *ட்ரைடென்ட்* உணவகத்தில்,நடைபெற்ற உரையாடலில் ஆனந்தகுமார் இருந்தார். திரு.அனந்தகுமார் ஜனவரி 2013 வரை *லைஃப்ஸ்பிரிங்கின்* தலைமை நிர்வாக அதிகாரியாக இருந்தார்.
# சித்திகா கபீர்

**சித்திகா கபீர்** (**Siddiqua Kabir)** (மே 7, 1931 - ஜனவரி 31, 2012) வங்காள தேச நாட்டைச் சேர்ந்த ஓர் ஊட்டச்சத்து நிபுணராவார். கல்வி, சமையல் புத்தக ஆசிரியர் மற்றும் சமையல் நிகழ்ச்சி தொலைக்காட்சி தொகுப்பாளர் என்று பன்முகங்களுடன் இவர் இயங்கினார். ஒரு பேராசிரியரான சித்திகா வங்காளதேச தேசிய தொலைக்காட்சியில் *சித்திகா கபீரின் செய்முறை* என்ற நிகழ்ச்சி உட்பட வங்காளதேச உணவு வகைகளை உள்ளடக்கிய பல தொலைக்காட்சி நிகழ்ச்சிகளில் சிறப்பு விருந்தினராக நடித்தார்.
# சித்திகா கபீர்

## ஆரம்பகால வாழ்க்கை மற்றும் கல்வி

சித்திகா கபீர் 1931 ஆம் ஆண்டு மே மாதம் ஏழாம் தேதியன்று டாக்காவில் பிறந்தார். 17 வயதில் சித்திகா தன் தந்தையை இழந்தார்.
# சித்திகா கபீர்

## தொழில்

சித்திகா 1957 ஆம் ஆண்டு டாக்காவின் அசிம்பூரில் உள்ள ஈடன் பெண்கள் கல்லூரியின் கணிதத் துறையில் சேர்ந்து தனது ஆசிரியர் பணியைத் தொடங்கினார். இரதுனி, தானோ மற்றும் நெசுலே போன்ற முக்கிய வெளிநாட்டு மற்றும் வங்காளதேச நுகர்வோர் உணவு வணிகக்குறியீட்டு வகை நிறுவனங்களுக்கான ஆலோசகர் பணிக்கு இவரது தொழில் மேலும் வழிவகுத்தது.  
சித்திகா கபீரின் நான்கு குழந்தைகள், கணவர் மற்றும் தம்பி அடங்கிய நடுவர் குழு - இவரது சமையல் சாகசத்தின் ஒருங்கிணைந்த பகுதியாக இருந்தனர். 2009 ஆம் ஆண்டு செல்டெக்கு விருது உட்பட உணவு மற்றும் தொலைக்காட்சித் துறைகளிலிருந்து சித்திகா கபீர் பல விருதுகளைப் பெற்றார்.
# சித்திகா கபீர்

## தனிப்பட்ட வாழ்க்கை மற்றும் இறப்பு

பத்திரிக்கையாளரும் வங்காளதேச வங்கியின் முன்னாள் துணை ஆளுநருமான சையத் அலி கபீரை சித்திகா மணந்தார். இந்த தம்பதியருக்கு இரண்டு மகள்கள் பிறந்தனர். சரினா நகர் கபீர் மற்றும் சகனாசு அகமது சந்தனா என்பது அவர்களின் பெயர்களாகும். நடிகை சாரா சாகர் இவரது மருமகள் முறை உறவாகும்.  
சித்திகா கபீர் 2012 ஆம் ஆண்டு சனவரி மாதம் 31 அன்று டாக்காவில் உள்ள சதுக்க மருத்துவமனையில் இறந்தார். அப்போது சித்திகாவிற்கு 80 வயதாகும்.
# சித்திகா கபீர்

## விருதுகள்

- அனன்னியா டாப் டென் விருதுகள் (2004)
# சுலேகா தாவூத்

**சுலேகா தாவுத்**, (Zulekha Daud) சுலேகா மருத்துவமனை ஐக்கிய அரபு அமீரகம் உட்பட அலெக்சிஸ் பல்நோக்கு மருத்துவமனை, இந்தியா மற்றும் சுலேகா கல்லூரிகள், இந்தியா, சுலேகா நலவியல் குழுமத்தின் நிறுவனர் மற்றும் தலைவராக உள்ளார். அவர் 1992 இல் ஐக்கிய அரபு அமீரகத்தில் மற்றும் 2016 இல் இந்தியாவில் சுலேகா மருத்துவமனைகளை நிறுவினார். மருத்துவர் . தாவூத், இந்தியாவின் மகாராட்டிராவின் நாக்பூரைச் சேர்ந்தவர், ஐக்கிய அரபு அமீரகத்தைச் சேர்ந்த பரவலாக அறியப்பெற்ற மருத்துவர், தொழில்முனைவோரான இவர், வெளிநாடுகளில் உள்ள இந்தியர்களுக்கான இந்தியாவின் மிக உயர்ந்த கௌரவ விருதான *பிரவாசி பாரதிய சம்மான்* விருதினை 2019 ஆம் ஆண்டில் பெற்றார். பரோபகார மற்றும் தொண்டு பணிகளில் குறிப்பிடத்தக்க பங்களிப்பை வழங்கிய தனிநபர்களுக்கு இந்த விருது வழங்கப்படுகிறது . இந்தியாவின் வாரணாசியில் நடைபெற்ற விழாவில் 23 ஜனவரி 2019 அன்று மாண்புமிகு குடியரசுத் தலைவர் ராம் நாத் கோவிந்த் அவர்களால் இவருக்கு விருது வழங்கப்பட்டது.  
அவரது ஐந்து தசாப்த கால மதிப்புமிக்க பங்களிப்புகளுக்கு நன்றி மற்றும் பாராட்டு கடிதத்தை வழங்கினார். ஐக்கிய அரபு அமீரகத்தில் உள்ள சுகாதாரத் துறை மற்றும் ஐக்கிய அரபு அமீரக குடிமக்கள் மற்றும் குடியிருப்பாளர்களின் நலன்களை உயர்த்துவதற்கான அவரது அயராத முயற்சிகளுக்காக, சேக் அப்துல்லா பின் சயீத் அல் நகியான், வெளியுறவு மற்றும் சர்வதேச ஒத்துழைப்பு அமைச்சர் புதுடெல்லியில் உள்ள சுலேகா நலவியல் குழுமத்தின் நிறுவனர் மற்றும் தலைவர் மருத்துவர் சுலேகா தாவூத்தை அங்கீகரித்து கௌரவித்தார்.*ஃபோர்ப்ஸ் ,ஐக்கிய* அரபு அமீரகத்தில் 100 இந்தியத் தலைவர்கள் பட்டியலில் மத்திய கிழக்கு சுகாதாரத் துறையில் இவர் செய்த பங்களிப்பை அங்கீகரிக்கும் விதமாக இவரது பெயரினை இடம்பெறச் செய்தது இவருக்கு துபாய் தர விருதினை, ஐக்கிய அரபு அமீரகத்தின் துணைத் தலைவரும் பிரதமரும் மற்றும் துபாய் ஆட்சியாளருமான ஷேக் முகமது பின் ரஷித் அல் மக்தூம் வழங்கினார்.
# சுலேகா தாவூத்

## வாழ்க்கை மற்றும் தொழில்

சுலேகா தாவுத் ஒரு கட்டிட தொழிலாளியின் குடும்பத்தில் பிறந்தார். அவர் இந்தியாவின் நாக்பூரில் உள்ள அரசு மருத்துவக் கல்லூரியில் இளங்கலை மருத்துவம், இளங்கலை அறுவை சிகிச்சை பட்டம் பெற்றார். அவர் மகளிர் மருத்துவத்தில் நிபுணத்துவம் பெற்றவர் ஆவார்.  
1964 இல் ஐக்கிய அரபு அமீரகத்திற்குச் சென்றார், அங்கு பயிற்சி பெற்ற முதல் பெண் இந்திய மருத்துவர் எனும் பெருமை பெற்றார். அவர் முதலில் அமெரிக்க *குவைத் மிஷன்* மருத்துவமனையில் பணிபுரிந்தார், அதே நேரத்தில் அவரது கணவர் மருத்துவர் இக்பால் தாவூத் ராஸ் அல் கைமாவில் கண் மருத்துவராக இருந்தார். 1971 இல் கூட்டமைப்பு உருவாக்கப்படுவதற்கு முன்பு, ஐக்கிய அரபு அமீரகத்தில் அடிப்படை வசதிகள் மட்டுமே இருந்தன, சில பகுதிகளில் மின்சாரம் போதுமான அளவில் இல்லை. அவர் தனது தொழில் வாழ்க்கையில் 10,000 க்கும் மேற்பட்டவர்களுக்கு பிரசவம் பார்த்துள்ளார். இந்தத் துறையில் அவர் செய்த வேலையே அவளுக்கு 'அம்மா சுலேகா' எனும் பெயரைப் பெற்றுத் தந்தது.  
1992 இல் ஷார்ஜாவில் முதல் சுலேகா மருத்துவமனை அமைக்கப்பட்டது. இது 30 படுக்கை வசதியுடன் தொடங்கியது மற்றும் சுலேகாகுழு இப்போது துபாயில் உள்ள மற்றொரு மருத்துவமனையுடன் 3 மருத்துவ மையங்கள் மற்றும் மருந்தகங்களின் சங்கிலியை உள்ளடக்கியதாக விரிவுபடுத்தியுள்ளது. இன்று, சுலேகாகுழுமம் எமிரேட்ஸில் உள்ள மிகப்பெரிய தனியார் சுகாதார வலையமைப்புகளில் ஒன்றாகும். இரண்டு மருத்துவமனைகள் மற்றும் மூன்று மருத்துவ மையங்களின் மூலம், சுலேகா குழு ஆண்டுதோறும் சுமார் 550,000 பேருக்கு சிகிச்சை அளிக்கிறது.
# ஆர்யானா சயீது

*ஆர்யானா சயீது** (**Aryana Sayeed*) ஓர் ஆப்கானிய பாடகியும், பாடலாசிரியரும், தொலைக்காட்சி ஆளுமையும் ஆவார். இவர் பெரும்பாலும் தாரி மொழியில் பாடுகிறார். ஆனால், பஷ்தூ மொழியிலும் பல பாடல்களைப் பாடியுள்ளார். இவர் ஆப்கானித்தானின் மிகவும் பிரபலமான இசைக் கலைஞர்களில் ஒருவராவார். ஆப்கானித்தானுக்கு உள்ளேயும் வெளியேயும் இசை நிகழ்ச்சிகளிலும், கொடை நிகழ்ச்சிகளின் விழாக்களிலும் தவறாமல் நிகழ்த்துகிறார். சயீது மேலும் ஆப்கானித்தானின் இசைத் தொலைக்காட்சிகளின் நிகழ்ச்சியிலும் பங்கேற்று வருகிறார். இவரது மருமகள் நதியா நதிம் டென்மார்க் தேசிய கால்பந்து அணிக்காக விளையாடுகிறார்.
# ஆர்யானா சயீது

## ஆரம்பகால வாழ்க்கையும் கல்வியும்

ஆர்யானா சயீது, 1985இல் ஆப்கானித்தானின் காபூலில் பஷ்தூ பேசும் தந்தைக்கும் (பஷ்தூன் ) தாரி பேசும் தாய்க்கும் பிறந்தார். இவருடைய பெற்றோர் இவரது 8 வயதில் ஆப்கானித்தானை விட்டு வெளியேறி சுவிட்சர்லாந்தில் குடியேறுவதற்கு முன்பு பாக்கித்தானின் பெசாவரில் வசித்து வந்தனர். 12 வயதில், இவர் ஒரு இசைப் பள்ளியில் சேர்ந்தார். அங்கு இவர் பாடகர் குழுவுடன் இசை நிகழ்த்தினார்.
# ஆர்யானா சயீது

## இசை வாழ்க்கை

சயீத்தின் முதல் தனிப்பாடல், 2008இல், *மாஷ்அல்லா* என்பதாகும். இருப்பினும், 2011ஆம் ஆண்டில் இவரது பாடலான *ஆப்கான் பேசராக்* வெளியான பிறகு இவரது வாழ்க்கையில் திருப்புமுனை ஏற்பட்டது. ஆரியானா சயீத் ஆப்கானித்தானுக்கு வெளியே உள்ள பல ஆப்கானித்தான் வீடுகளில் ஒரு வீட்டுப் பெயராக மாறினார். உலகம் முழுவதும் பல இசை நிகழ்ச்சிகளில் பங்கேற்கும்படி கேட்டுக் கொள்ளப்பட்டார். திடீர் வெற்றியின் உச்சத்தில், ஆரியானா ஆப்கானித்தானுக்குச் சென்று தனது பலவீனமான சொந்த நாட்டிற்குள் இசை நிகழ்ச்சிகளை நடத்த முடிவு செய்தார். தனது பழைய புகழ் பெற்ற ஆப்கான் பாடலான *குலே செப்* மூலம் புகழ் பெற்றார். ஆப்கானித்தானில் இந்த ஆரம்ப நாட்களில்தான் இவர் தனது அடுத்த பாடலான *திலம் டாங் ஆஸ்டை* படமாக்கினார். இப்பாடலின் வெற்றி, ஆரியானா தொலைக்காட்சி விருதுகளில் ஆப்கானித்தானுக்குள் படமாக்கப்பட்ட சிறந்த பாடலுக்கான விருதுக்கு காரணமாக அமைந்தது. இது ஆப்கானித்தானின் முன்னணி பொழுதுபோக்கு தொலைக்காட்சி நிறுவனத்தில் ஒரு தொலைக்காட்சி தொகுப்பாளராக ஒரு புதிய வாழ்க்கைக்கு வழிவகுத்தது.  
இவரது அடுத்த பாடல் *ஹைரணம்*, *ஜெல்வா* ஆகியவை நல்ல வெற்றி பெற்றது. இவர் ஆப்கானிய இசைத் துறையில் முன்னணி பாடகர்களில் ஒருவரான ஜாவித் செரீப்புடன் இணைந்து பணியாற்றினார். *பியா பியா* என்ற இவர்களின் ஆரம்ப வெற்றிக்குப் பிறகு இவர்கள் இரண்டாவது முறையாக சேர்ந்தனர். ஆர்யானா சயீத் தனது நாட்டில் விளையாட்டு கலையை ஊக்குவிப்பதற்காக ஒரு உற்சாகமான தேசிய பாடலைப் பாடினார். *ஆப்கானித்தான் ஆப்கானித்தான்* பாடலை உருவாக்க பல பாடகர்கள் இணைதனர். ஒரு பெரிய இசைக்குழு பாடலின் இசைக்கு பங்களித்துள்ளது. மேலும் படப்பிடிப்பு ஆப்கானித்தானுக்குள் நடந்தது. பாடல் வெளியான சிறிது காலத்தில், ஆரியானாவிடம் பிபிசியின் நேர்காணல் நடந்தது. பாடலின் பின்னணியில் உள்ள காரணத்தையும் விளக்கத்தையும் விளக்கினார். இவரது அடுத்த பெரிய வெற்றி *ஆனாரம் ஆனாரம்*, இது ஆரியானாவை மீண்டும் ஆப்கானித்தானில் தரவரிசையில் முதலிடத்தில் வைத்தது.
# ஆர்யானா சயீது

## தனிப்பட்ட வாழ்க்கை

சயீது தனது மேலாளர் ஆசிப் சையத்துடன் 2018இல் திருமணம் செய்தார்.  
ஆகத்து 2021 இல், காபூல், 2021|]] தலிபான்களிடம் வீழ்ந்ததைத் தொடர்ந்து, இவர் காபூலிலிருந்து தோகா, கத்தார், பின்னர் துருக்கியின் இசுதான்புல்லுக்கு சென்றார். ஆகத்து 25, 2021 நிலவரப்படி, இவர் அமெரிக்காவின் கலிபோர்னியாவின் லாஸ் ஏஞ்சல்ஸில் வசிப்பதாக அறிவிக்கப்பட்டது.
# இரமணி கபாரு

**இரமணி கபாரு** (Ramani Gabharu) ( **ரஹ்மத் பானு பேகம்** ; பிறப்பு கிட்டத்தட்ட 1656), அசாம் இராச்சியத்தின் இளவரசி மற்றும் முகலாய பேரரசர் முகம்மது அஸம் ஷாவின் முதல் மனைவி. கிலாஜரிகாட் ஒப்பந்தத்தின் ஒரு பகுதியாக அவர் முகலாய அரண்மனைக்கு அனுப்பப்பட்டார்.  
அஹோம் இராச்சியத்தின் மன்னர் சோவ்பா சுடாம்லா மற்றும் அவரது மனைவி பகோரி கபாரு ஆகியோரின் ஒரே மகள் ஆவார். இவரது மனைவி பகோரி கபாரு மோமாய் டமுலி போர்பாருவாவின் மகள் ஆவார். இவர் லச்சித் போர்புகான் மற்றும் லாலுக்சோலா போர்புகான் ஆகியோரின் மருமகளும் ஆவார். கவுகாத்தியை தன் கணவனிடம் ஒப்படைக்கும் லாலுக்சோலா போர்புகனின் திட்டத்தை இவர் பிரபலமாக எதிர்த்தார்.
# இரமணி கபாரு

## ஆரம்ப கால வாழ்க்கை

இரமணி கபாரு அஹோம் இளவரசியாகப் பிறந்தார். மேலும் அஹோம் வம்சத்தின் மன்னரான ஸ்வர்கதேவ் ஜெயத்வாஜ் சிங்க மற்றும் அவரது மனைவி பகோரி கபரு, தமுலி குவாரி ஆகியோரின் ஒரே மகள் ஆவார். இவரது இயற் பெயர் ரமணி கபாரு. இவர் நாங்க்சென் கபாரு மற்றும் மைனா கபாரு என்றும் அழைக்கப்படுகிறார்.  
இவர் அகோம் இராச்சியத்தின் திறமையான நிர்வாகியும் மற்றும் இராணுவ படைத்தலைவருமான மோமாய் டமுலி போர்பாருவாவின் மகள் வழிப் பேத்தி ஆவார். இவர் முகலாயலார்களால் கம்ரூப்பை மீட்பதற்காக முதலாம் இராம் சிங் தலைமையிலான படைகளால் நடத்தப்பட்ட சரைகத் போரில் பங்களித்தமைக்காக நன்கறியப்பட்ட இலசிச்சித் போர்புகான் மற்றும் லாலலுக்சோலா போர்புகான் ஆகியோரின் மருமகளும் ஆவார். இவர்களின் முயற்சியால் அந்த முகலாயப் படையெடுப்பு முறியடிக்கப்பட்டது.
# இரமணி கபாரு

## திருமணம்

மீர் ஜும்லா ஜயத்வாஜ் பேரரசைக் கைப்பற்றி தோற்கடித்த போது ஒரு போர்நிறுத்த ஒப்பந்தம் செய்து மீர் ஜும்லா அவரது மகள் ரமணி கபாரு இளவரசியை ஆறு வயதே ஆகியிருந்த போது முகலாய பேரரசிற்கு ஒரு மகளிர் குழுவினருடன் அனுப்பப்பட வேண்டிய ஒரு நிபந்தனையின் பேரில் பிணயத் தொகையாக ஒப்புக்கொண்டார். இவரது தந்தை 1663 ஆம் ஆண்டு ஜனவரி 15 அன்று அவுரங்கசீப்பின் நீதிமன்றத்தில் தனது மகளை போர் இழப்பீடாக வழங்க வேண்டியிருந்தது. இரமணி கபார் இசுலாமிற்கு மாறிய பிறகு ரஹ்மத் பானு பேகம் என்ற இசுலாமியப் பெயர் வழங்கப்பட்டது, மேலும் ஏகாதிபத்திய அரங்கில் வளர்க்கப்பட்டார். ஐந்து வருடங்கள் கழித்து, அவுரங்கசீப்பின் மகன் முஹம்மது ஆஸம் ஷாவை 13 மே 1668 ஞாயிற்றுக்கிழமை, 1,80,000 ரூபாய் வரதட்சணையாக கொடுத்து டெல்லியில் திருமணம் செய்து கொண்டார்.  
இந்த நேரத்தில், குவஹாத்தி மொகலாயர்களிடமிருந்து அரசர் சுபாங்மங்கால் சரைகத் போரில் மீட்கப்பட்டது. இந்த வெற்றிக்கு அஹோம் படைத்தளபதி இலச்சித் போர்புகான் உதவினார். இந்தப் போரில் புகழ்பெற்ற முகலாய தளபதி இராம் சிங்கை தோற்கடித்து இலச்சித் போர்புகான் மிகவும் புகழ் பெற்றார். அஹோம் இராணுவத்தின் தளபதியான இலச்சித் போர்புகான் இல்லாதிருந்தால், போரில் வெற்றி பெறுவது அஹோம்களின் பங்கிற்கு முற்றிலும் சாத்தியமற்றதாக இருந்திருக்கும். அந்த வழக்கில் கவுகாத்தி முன்பு போல் முகலாயப் பேரரசின் ஒரு பகுதியாக இருந்திருக்கும். இலச்சித் பக்புகானாவின் கைகளால் தோற்கடிக்கப்பட்ட பின்னரும், முதலாம் இராம்சிங் அஹோம் படையினரின் பன்முக குணங்களைப் பற்றி உயர்வாகப் பேசினார்.  
பின்னர், சில வருட காலத்திற்குப் பிறகு, கவுகாத்தியை முகலாயர்களுக்குக் கொடுக்க வேண்டும் என்று முன்மொழியப்பட்டது, அதற்குப் பதிலாக கவுகாத்தியில் அஹோம்ஸின் துணைவேந்தர் லலுக்சோலா அரசராக ஆக்கப்படுவார். இரமணி கபாருவுக்கு இது தெரிந்தவுடன், அவர் தனது தாய் மாமன் லலுக்சோலா போர்புகனுக்கு ஒரு கடிதம் எழுதினார். இருப்பினும், லாலுக்சோலா போர்புகான் தனது உன்னத மருமகளின் பேச்சைக் கேட்கவில்லை.
# இரபேயா காதுன்

**இரபேயா காதுன்** (*Rabeya Khatun*) வங்காளதேச நாட்டைச் சேர்ந்த ஒரு நாவலாசிரியராவார். 50 எண்ணிக்கைக்கும் மேற்பட்ட நாவல்களையும் 400 எண்ணிக்கைக்கும் மேற்பட்ட சிறுகதைகளையும் இரபேயா எழுதினார். இவரது படைப்புகளில் கட்டுரைகள், நாவல்கள், ஆராய்ச்சி, சிறுகதைகள், மத வரலாறு மற்றும் பயணக்கட்டுரைகள் ஆகியவை அடங்கி இருந்தன. 1973 ஆம் ஆண்டு வங்காளதேச அகாதமியின் இலக்கிய விருது வழங்கி சிறப்பிக்கப்பட்டது. 1993 ஆம் ஆண்டில் வங்காள தேசத்தின் இரண்டாவது உயரிய குடிமக்கள் விருதான ஏகுசே பதக்கம் வழங்கப்பட்டது. 2017 ஆம் ஆண்டு சுதந்திர தின விருது இரபேயாவுக்கு வங்காளதேச அரசால் வழங்கப்பட்டது  
இரபேயா 2021 ஆம் ஆண்டு சனவரி மாதம் 3 ஆம் தேதியன்று டாக்காவின் குல்சனில் உள்ள தனது இல்லத்தில் மாரடைப்பால் இறந்தார்.
# இரபேயா காதுன்

## ஆரம்பகால வாழ்க்கை மற்றும் கல்வி

இரபேயா 1935 ஆம் ஆண்டு டிசம்பர் மாதம் 27 ஆம் தேதியன்று பிறந்தார். மவுலவி முகமது முல்லுக் சந்த் மற்றும் அமீதா காத்துன் ஆகியோர் இவருடைய பெற்றோர்களாவர். அப்போதைய பிரித்தானிய இந்தியாவின் வங்காள மாகாணத்தில் இருந்த பிக்ராம்பூர் இவரது சொந்த ஊராகும். இப்போது வங்காளதேசத்தின் முன்சிகஞ்சு மாவட்டத்தில் இந்த நகரம் உள்ளது. இவர்களின் மூன்று குழந்தைகள் கொண்ட குடும்பத்தில் இரபேயா இரண்டாவது குழந்தையாவார். டாக்காவில் உள்ள சாந்திநகர் பகுதியில் இரபேயா வளர்ந்தார். 1948 ஆம் ஆண்டில் அர்மனிடோலா பள்ளியின் நுழைவுத் தேர்வில் இவர் தேர்ச்சி பெற்றார்.  
1952 ஆம் ஆண்டு சூலை மாதம் 23 ஆம் தேதியன்று பாசுல் அக்குவேவை இரபேயா திருமனம் செய்து கொண்டார். பாசுல் 1930-1990 ஆண்டுகள் காலத்தில் வாழ்ந்தார். *சினிமா* இதழின் ஆசிரியராக பணியில் இருந்தார். இவர் வங்காள தேசத்தில் குழந்தைகளுக்கான முதல் படமான பிரசிடெண்ட்டு என்றா திரைப்படத்தை *இயக்கினார்.*
# இரபேயா காதுன்

## தொழில்

சகானாரா இமாம் என்பவர் நடத்தி வந்த *கவாடின்* இதழில் இரபேயா பணியாற்றினார். பின்னர் யாகிர் ரைகானுடன் சேர்ந்து *சினிமா* இதழின் இலக்கியப் பிரிவின் ஆசிரியராகப் பணியாற்றினார்.  
இரபேயா வங்காளதேச அகாதமியின் மன்ற உறுப்பினராக இருந்தார். இவை தவிர வங்காளதேச தேசிய திரைப்பட விருதுகள், வங்காளதேச சிசு அகாதமி, வங்காளதேசதொலைக்காட்சியின் *நிகழ்நேர தொலைக்காட்சி போட்டி* ஆகியவற்றின் நடுவர் குழுவில் ஓர் உறுப்பினராக இருந்தார். இவரது நாவல் ராசார்பாக்கு பேகம் இதழில் வெளியிடப்பட்டது தனது முதல் நாவலான *மதுமதியை* 1963 ஆம் ஆண்டு இரபேயா எழுதினார். 1990 ஆம் ஆண்டு தனது *ஏகட்டோரர் நொய் மாசு என்ற* புத்தகத்தில் வங்காளதேச விடுதலைப் போர் பற்றி எழுதினார் இரேபேயாவின் இரண்டு நாவல்களான *நிராசுரயா* மற்றும் *பிடே ஓ அசோக் ரீபா* போன்றவை ஒருபோதும் வெளியிடப்படவில்லை.
# இரபேயா காதுன்

## தனிப்பட்ட வாழ்க்கை

இரேபேயா டாக்காவின் ஒரு குடியிருப்பு பகுதியான பனானியில் வசித்தார். இரண்டு மகன்களும் இரண்டு மகள்களும் இவருக்கு இருந்தனர் - பரிதுர் ரெசா சாகர், கேகா பெர்தோசி, பர்கதுர் ரெசா புரோபால் மற்றும் பர்கானா ககோலி.
- சாப்லா-தோயல் விருது (1996)
- அனன்னியா இலக்கிய விருது (1999)
- லைலா சமத் விருது (1999)
- சுதந்திர தின விருது (2017)
# இசை பாடும் தென்றல்

**இசை பாடும் தென்றல்** (*Issai Paadum Thendral*) ஒரு 1986 ஆம் ஆண்டு வெளிவந்த இந்தியத் தமிழ் மொழித் திரைப்படமாகும். இத்திரைப்படத்தை தேவராஜ் இயக்கினார். இதில் சிவகுமார் மற்றும் அம்பிகா முக்கியக் கதாபாத்திரத்தில் நடித்தனர்.
# இசை பாடும் தென்றல்

## நடிகர்கள்

- சிவகுமார்
- அம்பிகா
- நளினி
- வி. கோபாலகிருஷ்ணன்
- கவுண்டமணி
- ஜனகராஜ்
- நிழல்கள் ரவி
- ரமணமூர்த்தி
# இசை பாடும் தென்றல்

## பாடல்கள்

இத்திரைப்படத்திற்கு இளையராஜா இசையமைத்தார். பாடல் வரிகளை கவிஞர்கள் வாலி, வைரமுத்து, கங்கை அமரன் மற்றும் மு. மேத்தா ஆகியோர் எழுதியுள்ளனர். பின்னணி பாடியவர்கள் பாலமுரளிகிருஷ்ணா, கே. ஜே. யேசுதாஸ், எஸ். ஜானகி மற்றும் வாணி ஜெயராம் ஆகியோர் ஆவர்.
# மைசூர் மாநிலம்

**மைசூர் மாநிலம்** (*Mysore State*) என்பது இந்திய ஒன்றியத்தின் ஒரு முன்னாள் மாநிலம் ஆகும். இந்தியக் குடியரசு 1947 இல் உருவான பிறகு மைசூர் இராச்சியத்தின் பிரதேசங்களுக்கு வெளியே உள்ள சில பகுதிகளுடன் சேர்ந்து, 1956 வரை பெங்களூரைத் தலைநகராகக் கொண்டு இந்த மாநிலம் ஒரு குறிப்பிட்ட நிலப்பரப்பில் இருந்தது. மொழிவாரியாக கன்னடம் பேசும் ஒரே இன மக்களைக் கொண்ட மாநிலமாக 1956 இல் விரிவடைந்தது. இது பின்னர் கர்நாடக மாநிலம் என பெயர் மாற்றப்பட்டது.
# மைசூர் மாநிலம்

## வரலாறு

மைசூர் ராஜ்ஜியம் என்பது பிரித்தானிய இந்திய ஆட்சிக் காலத்தில் இந்திய துணைக் கண்டத்தில் இருந்த மூன்று பெரிய சுதேச அரசுகளில் ஒன்றாகும். 1947 இல் பிரிட்டனிடமிருந்து இந்தியப் பேரரசு சுதந்திரம் பெற்ற பிறகு, மைசூர் மகாராஜா ஜெயச்சாமராஜா உடையார் இந்திய ஒன்றியத்துடன் தனது இராஜ்யத்தை இணைக்கும் ஒப்பந்த்ததில் கையெழுத்திட்டார். மைசூர் இராச்சியத்தின் பிரதேசங்கள் பின்னர் இந்திய ஒன்றியத்துக்குள் ஒரு மாநிலமாக மறுசீரமைக்கப்பட்டது.  
1956 ஆம் ஆண்டில், இந்திய அரசு மாநில எல்லைகளை மொழி அடிப்படையில் மறு-சீரமைப்பு செய்தது. 1 நவம்பர் 1956 அன்று மாநிலங்கள் மறுசீரமைப்புச் சட்டத்தின் விளைவாக, கன்னடம் பேசும் பெல்காம் ( கோலாப்பூர் வட்டம் தவிர), பிஜப்பூர், தார்வார், வட கன்னட ஆகிய மாவட்டங்கள் பம்பாய் மாநிலத்திலிருந்து பிரித்து மைசூர் மாநிலத்துடன் இணைக்கப்பட்டது. ஆந்திர மாநிலத்தில் இருந்து பெல்லாரி மாவட்டம் மைசூர் மாநிலத்துடன் இணைக்கப்பட்டது. தென் கனரா மாவட்டம் சென்னை மாநிலத்தில் இருந்தும், கொப்பள், ராய்ச்சூர், குல்பர்கா, பீதார் மாவட்டங்கள் ஐதராபாத் மாநிலத்தில் இருந்தும் பிரித்து மைசூர் மாநிலத்துடன் இணைக்கப்பட்டது. மேலும், மைசூர் மாநிலத்துடன் சிறிய கூர்க் மாநிலமும் இணைக்கப்பட்டு, மைசூர் மாநிலத்தின் ஒரு மாவட்டமாக ஆக்கப்பட்டது. இந்த மாநிலம் 1973 நவம்பர் முதல் நாள் அன்று கருநாடகம் என்று பெயர் மாற்றபட்டது.
# மைசூர் மாநிலம்

## ஆளுநர்கள்

| மைசூர் இராச்சியத்தின் மகாராஜாக்கள் |  |  |
| --- | --- | --- |
| மைசூர் மகாராஜா |  |  |
| 15 ஆகத்து 1947 | 1 நவம்பர் 1956 | மகாராஜா ஜெயச்சாமராஜா உடையார் (பி. 1919 - இ. 1974) |
| 1 நவம்பர் 1956 | 4 மே 1964 | மகாராஜா ஜெயச்சாமராஜா உடையார் |
| 4 மே 1964 | 2 ஏப்ரல் 1965 | சத்யவந்த் மல்லண்ணா ஸ்ரீநாகேஷ் (பி. 1903 - இ. 1977) |
| 2 ஏப்ரல் 1965 | 13 மே 1967 | வி. வி. கிரி (பி. 1894 - இ. 1980) |
| 13 மே 1967 | 30 ஆகத்து 1969 | கோபால் சுவரூப் பதக் (பி. 1896 - இ. 1982) |
| 30 ஆகத்து 1969 | 22 அக்டோபர் 1969 | ஏ. ஆர். சோம்நாத் ஐயர் |
| 23 அக்டோபர் 1969 | 1 பிப்ரவரி 1972 | தர்ம விரா (பி. 1906 - இ. 2000) |
| 1 பிப்ரவரி 1972 | 10 சனவரி 1976 | மோகன் லால் சுகாதியா (பி. 1916 - இ. 1982) |
| கர்நாடக ஆளுநர்கள் | } |  |
# மைசூர் மாநிலம்

## முதலமைச்சர்கள்

| மைசூர் இராச்சியத்தின் திவான்கள் |  |  |  |
| --- | --- | --- | --- |
| மைசூர் திவான் |  |  |  |
| 1946 | 25 அக்டோபர் 1947 | திவான் ஆற்காடு ராமசாமி முதலியார் (பி. 1887 - இ. 1976) | என்.ஏ |
| 25 அக்டோபர் 1947 | 30 மார்ச் 1952 | கிசாசம்பள்ளி செங்கலராய ரெட்டி (பி. 1902 - இ. 1976) | இதேகா |
| 30 மார்ச் 1952 | 19 ஆகத்து 1956 | கெங்கல் ஹனுமந்தய்யா (பி. 1908 - இ. 1980) |  |
| 19 ஆகஸ்ட் 1956 | 1 நவம்பர் 1956 | கடிதால் மஞ்சப்பா (பி. 1910 - இ. 1992) |  |
| 1 நவம்பர் 1956 | 16 மே 1958 | எஸ். நிஜலிங்கப்பா (பி. 1902 - இ. 2000) | இதேகா |
| 16 மே 1958 | 9 மார்ச் 1962 | பசப்பா தனப்பா ஜாட்டி (பி. 1912 - டி. 2002) |  |
| 9 மார்ச் 1962 | 14 மார்ச் 1964 | குடியரசு தலைவர் ஆட்சி |  |
| 14 மார்ச் 1962 | 21 ஜூன் 1962 | எஸ். ஆர். காந்தி | இதேகா |
| 21 ஜூன் 1962 | 3 மார்ச் 1967 | எஸ். நிஜலிங்கப்பா |  |
| 3 மார்ச் 1967 | 29 மே 1968 | குடியரசு தலைவர் ஆட்சி |  |
| 29 மே 1968 | 27 மார்ச் 1971 | வீரேந்திர பட்டீல் | இதேகா |
| 27 மார்ச் 1971 | 20 மார்ச் 1972 | குடியரசு தலைவர் ஆட்சி |  |
| 20 மார்ச் 1972 | 1 நவம்பர் 1973 | தேவராஜ் அர்ஸ் (பி. 1915 - இ. 1982) | இதேகா |
| கர்நாடக முதல்வர் | } |  |  |
# மைசூர் மாநிலம்

## இதையும் பார்க்கவும்

-
- இந்தியாவின் அரசியல் ஒருங்கிணைப்பு
# அதேலா ராசு

**அதேலா ராசு** (*Adela Raz*) ஆப்கானித்தான் நாட்டைச் சேர்ந்த ஓர் அரசியல்வாதியாவார். தற்போது அமெரிக்காவுக்கான ஆப்கானித்தான் தூதராக பணியாற்றுகிறார் . 1986 ஆம் ஆன்டு அதேலா பிறந்தார். ஐக்கிய நாடுகள் சபையின் ஆப்கானித்தானின் நிரந்தரப் பிரதிநிதி அலுவலகத்தை வகித்த முதல் பெண் அதேலா ஆவார். ஆப்கானித்தான் பெண்களின் வாழ்க்கையில் நேர்மறையான மாற்றங்களைக் கொண்டுவருவதற்கு அதிக கவனம் செலுத்தினார்.
# அதேலா ராசு

## ஆரம்பகால வாழ்க்கை மற்றும் கல்வி

அதேலாவின் தந்தை தலிபான்களால் கொல்லப்பட்டார், ஏனெனில் அவர் மிகவும் முற்போக்கானவர் என்று கருதப்பட்டார். பெண்கள் நிலையான வளர்ச்சியை வளர்க்கவும் சமூகத்தில் பங்கேற்கவும் அதேலா பணியாற்றியுள்ளார். என்ற சிறப்புக்கு அதேலா உரியவரானார். 2014 ஆம் ஆண்டு நவம்பர் மாதத்தில் தலைமைப் பணியாளராகவும் 2016 ஆம் ஆண்டு மார்ச்சு மாதத்தில் தன்னுடைய 30 வயதில் பொருளாதார ஒத்துழைப்புக்கான துணை வெளியுறவு அமைச்சராகவும் அதேலா நியமிக்கப்பட்டார். குடியரசுத் தலைவர் நிர்வாக அலுவலகத்தின் அறிக்கையின்படி வெளியுறவு அமைச்சகம் மற்றும் சனாதிபதி கானியின் ஆணையின் அடிப்படையில் அதேலா ராசு இப்பதவியில் நியமிக்கப்பட்டார். ஆப்கானித்தான் அமைச்சகங்கள், பாராளுமன்றம் மற்றும் சிவில் சமூகம் உட்பட - ஆப்கானித்தான் பெண்களின் பிரதிநிதித்துவம் மற்றும் நாட்டின் பொருளாதார மற்றும் சமூக வளர்ச்சிக்கு ஆப்கானித்தான் பெண்களின் குறிப்பிடத்தக்க பங்களிப்பையும் அங்கீகரிப்பதாகவும் இந்நிகழ்வு அமைந்தது  
2018 ஆம் ஆண்டு மார்ச்சு மாதத்தில் இவர் வாசிங்டன் டிசியைப் பார்வையிடச் சென்ற ஆப்கானியப் பெண்களின் குழுவில் ஒருவராக இருந்தார். அங்கு இவர் ஆப்கானித்தான் அரசியல் வாழ்க்கையில் அதிகமான பெண்களின் தேவை மற்றும் உலகின் மற்றவர்கள் அவர்களைப் பங்குதாரர்களாகக் கருத வேண்டியதன் அவசியம் பற்றி பேசினார். ஆப்கானியப் பெண்கள் வெறும் பாதிக்கப்பட்டவர்கள் அல்லது உதவி பெறுநர்கள் மட்டுமல்ல என்றும் இவர் பேசினார்  
2018 ஆம் ஆண்டு டிசம்பர் மாதம் 31 ஆம் தேதியன்று குடியரசுத்தலைவர் அசுரப் கானி, ஐக்கிய நாடுகள் சபைக்கான ஆப்கானித்தானின் நிரந்தரப் பிரதிநிதியாக அதேலா ராசை நியமித்தார். தூதராக இருந்த மகமூத் சைகலுக்குப் பதிலாக அதேலா இப்பதவியைப் பெற்றார். இந்த பதவியை வகிக்கும் முதல் ஆப்கானியப் பெண் என்ற சிறப்பும் அதேலாவுக்குக் கிடைத்தது. மார்ச் 2019 ஆம் ஆண்டு அதேலா பாலசுதீனிய மக்களின் பிரிக்க முடியாத உரிமைகளைப் பயன்படுத்துவதற்கான ஐ.நா குழுவின் துணைத் தலைவராக ஒருமனதாக தேர்ந்தெடுக்கப்பட்டார்.
# அனார்கலி கவுர் ஓனார்யர்

**அனார்கலி கவுர் ஓனார்யர் (Anarkali Kaur Honaryar)** ஒரு சீக்கிய ஆப்கான் அரசியல்வாதி<nowiki/>யாவார். 25 வயதில் அனார்கலி கவுர் ஒரு மருத்துவர், செயற்பாட்டாளர், வானொலி தொகுப்பாளர் மற்றும் சுதந்திரமான ஆப்கான் மனித உரிமைகள் குழு மற்றும் அதிகாரப்பூர்வ அரசியலமைப்பு குழு உறுப்பினர் என்று பல முகங்களுடன் இயங்கினார். ஆப்கானித்தானில் சிக்கித் தவிக்கும் சீக்கிய சமூகத்தினருக்கு அனார்கலி கவுர் ஒரு சிறந்த முன்மாதிரியாக இருந்திருகிறார். அனார்கலி கவுர் நாட்டின் சுதந்திர மனித உரிமைகள் ஆணையத்தில் பணியாற்றுகிறார். பெண்கள் சம உரிமை மற்றும் சனநாயகத்திற்காக தொடர்ந்து பிரச்சாரம் செய்து வருகிறார்.  
ஆப்கானித்தானில் சுமார் 30,000 சீக்கியர்களும் இந்துக்களும் மட்டுமே இருந்தனர். மருத்துவர் அனார்கலி கவுர் ஓனார்யர் அவர்களில் ஒருவர். ஆப்கானித்தானில் உள்ள அனைத்து சீக்கியர்களும் இந்திய பஞ்சாபிலிருந்து குடியேறியவர்கள் அல்ல. உண்மையில், பல நூற்றாண்டுகளாக இங்கு இருக்கும் சீக்கிய குடும்பங்கள் உள்ளன. சமீப காலம் வரை சீக்கியர்கள் கந்தகார், காபூல் மற்றும் பிற இடங்களில் வணிகங்களை நடத்தி வந்தனர். அனார்கலி கவுர் ஆப்கானித்தானின் தேசிய சட்டமன்றத்தின் முதல் முசுலீம் அல்லாத ஓர் உறுப்பினர் என்ற சிறப்புக்கு உரியவர் ஆவார்.  
ஒரு பெண்ணிய ஆர்வலரான அனார்கலி பெண்ணினப் போராளியாக, கல்வி மற்றும் பெண்கள் மேம்பாட்டுச் செயல்பாடுகளால் அவர் பிறந்த நாட்டிலும் வெளிநாடுகளிலும் நன்கு அறியப்பட்ட முகமாக உள்ளார்.
# அனார்கலி கவுர் ஓனார்யர்

## தொழில்

தலிபான்கள் 2001 ஆம் ஆண்டு அகற்றப்பட்டபோது, அனார்கலி கவுர் காபூல் பல்கலைக்கழகத்தில் மருத்துவம் பயின்று கொண்டிருந்தார். இவர் தலிபான்களின் வீழ்ச்சிக்குப் பிறகு ஆப்கானித்தானின் இடைக்கால அரசாங்கத்தைத் தேர்ந்தெடுக்கும் லோயா சிர்காவின் உறுப்பினராகவும், ஆப்கானித்தான் அரசியலமைப்பு குழு உறுப்பினராகவும் இருந்தார். 2006 ஆம் ஆண்டில் அனார்கலி கவுர் ஆப்கானித்தான் சுதந்திர மனித உரிமைகள் ஆணையத்தில் உறுப்பினரானார் .  
2010 ஆம் ஆண்டில், நாட்டின் மெசுரானோய் சிர்காவுக்கு அனார்கலி கவுர் ஓனார்யர் தேர்ந்தெடுக்கப்பட்டார். மேலும் இம்மைல்கல்லை எட்டிய முதல் முசுலீம் அல்லாத பெண்மணியாக சிறப்பு பெற்றார். 2015 ஆம் ஆண்டின் நடுப்பகுதியில் தனது பதவியை விட்டு வெளியேறினார்.
# அனார்கலி கவுர் ஓனார்யர்

## விருதுகள்

அனார்கலி கவுர் ஒரு நன்கு அறியப்பட்ட மனித உரிமை ஆர்வலர் இவ்விருதுக்காக அனார்கலி கவுர் தேர்ந்தெடுக்கப்பட்டார். யுனெசுகோ-மதன்யீத் சிங் பரிசு ஒவ்வொரு இரண்டு ஆண்டுகளுக்கும் ஒரு முறை வழங்கப்படுகிறது. இந்திய எழுத்தாளர் மதன்யீத் சிங்கின் ஆதரவுடன் மகாத்மா காந்தியின் 125 ஆவது பிறந்தநாளை முன்னிட்டு 1995 ஆம் ஆண்டு இவ்விருது உருவாக்கப்பட்டது.  
ரேடியோ ஃப்ரீ ஐரோப்பாவின் ஆப்கான் அத்தியாயத்தால் 2009 ஆம் ஆண்டின் சிறந்த நபராகவும் அனார்கலி கவுர் ஓனார்யர் தேர்ந்தெடுக்கப்பட்டார்.
# 2009 மங்களூர் குடிமனைத் தாக்குதல்

24 ஜனவரி 2009 அன்று, ஸ்ரீ ராம் சேனா இந்தியாவின் மங்களூருவில் உள்ள ஒரு மதுக்கடையில் இளம் பெண்கள் மற்றும் ஆண்கள் குழு மீது தாக்குதல் நடத்தியது. ஸ்ரீ ராம சேனா அமைப்பின் 40 ஆர்வலர்கள் குழு மதுக்கடையில் நுழைந்தது "*அம்னீசியா* - ஓய்வறையில்" நுழைந்து பாரம்பரிய இந்திய விழுமியங்களை மீறுவதாகக் கூறி, இளம் பெண்கள் மற்றும் ஆண்களின் ஒரு குழுவைத் தாக்கினர். இரண்டு பெண்கள் மருத்துவமனையில் சேர்க்கப்பட்டனர். இந்த சம்பவத்தின் நிகழ்படம் யூடியூப்பில் அதிகம் பார்க்கப்பட்ட துணுக்குகளில் ஒன்றாக மாறியுள்ளது, இருப்பினும் 'அறிவிக்கப்படாத' இந்த தாக்குதலைப் படம் எடுத்த தொலைக்காட்சி குழுவினர் எவ்வாறு தயாராக இதற்குத் தயாராக இருந்தார்கள் என்பது தெரியவில்லை.  
மங்களூரில் பரபரப்பாக இயங்கக்கூடிய பால்மாட்டா பகுதியில் உள்ள *வுட்ஸைடில் உணவகத்தில்* உள்ள அம்னீசியா மதுக்கடையில் உள்ள ஊழியர்களின் அறிக்கையின்படி, சனிக்கிழமை மாலை 4:30 மணிக்கு உண்மையான தாக்குதல் நடைபெறுவதற்கு ஒரு மணி நேரத்திற்கு முன்பு இரண்டு ஆண்கள் உணவகத்தின் வரவேற்பறையினை அணுகியதாகக் கூறப்படுகிறது. மேலும் அப்போது அவர்கள் வளாகத்தை ஆய்வு செய்ததாகவும் கூறப்படுகிறது. .  
"இதைச் செய்தவர் யாராக இருந்தாலும் அவர்கள் ஒரு நல்ல வேலையைச் செய்திருக்கிறார்கள். பெண்கள் மதுக்கடைகளுக்கு செல்வதை ஏற்க முடியாது. எனவே, சேனா உறுப்பினர்கள் என்ன செய்தாலும் அது சரிதான். மாநிலத்தில் உள்ள பிஜேபி அரசாங்கத்தை கேவலப்படுத்த இந்த சிறிய சம்பவத்தை நீங்கள் முன்னிலைப்படுத்துகிறீர்கள் "என்று நிறுவனர் பிரமோத் முத்தாலிக் கூறினார்.
# 2009 மங்களூர் குடிமனைத் தாக்குதல்

## பொதுமக்களது எதிர்வினை

பழமைவாத மற்றும் வலதுசாரி செயல்பாட்டின் குறிப்பிடத்தக்க நிகழ்வுகளுக்கு பதிலளிக்கும் வகையில் *பிங்க் சத்தி பிரச்சாரம், எனும்* வன்முறையற்ற எதிர்ப்பு இயக்கம் இந்தியாவில் தொடங்கப்பட்டது*.* குறிப்பாக பிரமோத் முத்தாலிக்கின் அச்சுறுத்தலுக்கு எதிரான போராட்டமாக இந்த பிரச்சாரம் உருவாக்கப்பட்டது.
# 2009 மங்களூர் குடிமனைத் தாக்குதல்

## எதிர்வினைகள்

ஸ்ரீ ராம் சேனா தலைவர் பிரமோத் முத்தாலிக் பின்னர், மங்களூரு மதுக்கடை மீதான தாக்குதலுக்கு மன்னிப்பு கோரினார். மேலும், வலதுசாரி குழு செயல்பட்ட விதம் "தவறு" என்று கூறினார், ஆனால் அது "எங்கள் தாய்மார்களையும் மகள்களையும் காப்பாற்றுவதற்காக" நடைபெற்றது என்றும் வலியுறுத்தினார். பின்னர் அவர் கர்நாடக காவல்துறையினரால் இந்திய தண்டனைச் சட்டம் பிரிவு 153 ன் கீழ் கைது செய்யப்பட்டார்.  
ஜனதா தள (மதச்சார்பற்ற) தலைவரும் இந்தியாவின் முன்னாள் பிரதமருமான எச்டி தேவகவுடா 26 ஜனவரி 2009 அன்று கர்நாடக முதல்வர் பிஎஸ் எடியூரப்பா கர்நாடக மாக்களை *தலிபானியாக்கியதற்கு* காரணம் என்று குற்றம் சாட்டினார்  
மங்களூரு மேயர், மகளிர் மற்றும் குழந்தைகள் மேம்பாட்டுத் துறை அமைச்சர் ரேணுகா சவுத்ரி, மங்களூரின் தலிபானிசேசன் பற்றிய குறிப்பிற்காக முதல் தகவல் அறிக்கையினை பதிவு செய்தார்.
# 2009 மங்களூர் குடிமனைத் தாக்குதல்

## தேசிய மகளிர் ஆணைய சர்ச்சை

மதுக்கடையில் பெண்கள் மீதான தாக்குதல் குறித்து விசாரிக்க தேசிய பெண்கள் ஆணையம் (NCW) மூன்று பேர் கொண்ட குழுவை அமைத்தது.
# மோனிரா ரகுமான்

**மோனிரா ரகுமான்** (*Monira Rahman*) என்பவர் வங்காளதேசத்தினைச் சார்ந்த மனித உரிமை ஆர்வலர் ஆவர். இவர் 1965ல் கிழக்கு பாக்கித்தானில் (இன்றைய வங்காளதேசம்) ஜெசோரில் பிறந்தார். இவரது இயக்கத்தால், வங்காளதேசத்தில் பெண்கள் மீதான அமிலத் தாக்குதல் மற்றும் பெட்ரோல் தாக்குதல்கள் 40 மடங்கு குறைந்துள்ளது. இவர் சட்டங்களைத் திருத்தி மாற்றியமைக்கக் காரணமாக இருந்தார். இவர் தலைநகரிலிருந்து தொலைதூர பகுதிகளில் உள்ள பாதிக்கப்பட்டவர்களுக்கும் உடனடி உதவி கிடைப்பதை உறுதி செய்ததுடன் உளவியல் தொடர்பான மற்றும் பிற பின்தொடர்தல் சேவைகளையும் உருவாக்கியுள்ளார். ரகுமானின் தைரியமான செயல்பாட்டிற்காக 2006ஆம் ஆண்டு பன்னாட்டு மன்னிப்பு அவையின் மனித உரிமை பாதுகாவலர் விருதைப் பெற்றார். இவர் அமிலப் பாதிப்பிலிருந்து உயிர்பிழைத்தோர் அமைப்பினை நிறுவினார். இதற்காக மருத்துவர் ஜான் மோரிசனுடன் பணிபுரிந்தார். இந்த அவையில் 2002 முதல் 2013 வரை நிர்வாக இயக்குநராகப் பணியாற்றினார். ரகுமானுக்கு 2011-ல் உலக குழந்தைகள் பரிசு வழங்கப்பட்டது. வங்காளதேசத்தில் அமில மற்றும் பெட்ரோல் வன்முறைக்கு முற்றுப்புள்ளி வைக்கும் துணிச்சலான போராட்டத்திற்காக இந்த விருது வழங்கப்பட்டது. ரகுமான் 2012இல் பொதுநலவாயத் தொழில்முறை அமைப்பின் உறுப்பினராகவும், 2013இல் அசோகா உறுப்பினராகவும் ஆனார்.
# மோனிரா ரகுமான்

## ஆரம்ப கால வாழ்க்கை

ரகுமான் குடும்பத்தில் இவருடன் பிறந்தவர்கள் ஆறு பேர். இவர்களில் இளையவர் ரகுமான் ஆவார். வங்காளதேச விடுதலைப் போரின் போது (1971), இவருடைய குடும்பம் தப்பி ஓட வேண்டியிருந்தது. இவருடைய தந்தை இறந்துவிட்ட நிலையில், இவருடைய அம்மா ஆறு குழந்தைகளை வளர்க்க வேண்டிய நிலை வந்தது. இந்த பரிதாபகரமான நிலை ரகுமானின் மீது தாக்கத்தை ஏற்படுத்தியது. எனவே ரகுமான் மிகவும் சுதந்திரமாக வாழக்கூடிய நிலைக்குக் கட்டாயப்படுத்தப்பட்டார். இவர் தற்போது மனநல முதலுதவி வங்காளதேசத்தில் நாட்டின் முன்னணி செயல்பாட்டாளராகவும், வங்காளதேச நல்வாழ்வுக்கான புதுமையின் நிர்வாக நிறுவன இயக்குநராகவும் பணியாற்றி வருகிறார்.
# மோனிரா ரகுமான்

## கவுரவங்கள் மற்றும் விருதுகள்

ரகுமான், மனித உரிமைகள் பாதுகாவலர் (மார்ச் 2006) என்ற விருதினை பன்னாட்டு மன்னிப்பு சபையிடமிருந்து பெற்றுக்கொண்டார். பெண்களுக்கான ஆரோக்கியம் மற்றும் கண்ணியத்திற்கான பன்னாட்டு விருதினை (அக்டோபர் 2009) - அமெரிக்க ஐக்கிய மக்கட்தொகை நிதி-அமெரிக்கர்கள் அமைப்பிடமிருந்து பெற்றார். உலக குழந்தைகள் பரிசு கவுரவ விருதினை ஏப்ரல் 2011இல் இவருக்குச் சுவீடனில் உள்ள உலக குழந்தைகள் பரிசு அறக்கட்டளை அமைப்பு வழங்கியது. பொதுநலவாயத் தொழில்முறை அமைப்பின் உறுப்பினராக அக்டோபர் 2012 முதல் பொதுநலவாயத் உதவித்தொகை பெற்றார். மேலும் அசோகா நிதியுதவியினையும் (பிப்ரவரி 2015) பொதுமக்களுக்கான சேவைக்காகப் பெற்றார்.
# ந,ந,ஈ,தி மாணவர் இயக்கம்

**நங்கை, நம்பி, ஈரர், திருனர் மாணவர் இயக்கத்தின்** **தோற்றம்** (LGBT student movement ) அமெரிக்காவில் 20 ஆம் நூற்றாண்டின் நடுப்பகுதியில் இருந்து பிற சில இயக்கங்களின் நடவடிக்கைகளுக்கும் தொடர்பிருக்கலாம் எனக் கருதப்படுகிறது. குடிசார்உரிமைகள் இயக்கம் மற்றும் இரண்டாம்-அலை பெண்ணிய இயக்கம் அமெரிக்காவில் உள்ள மற்ற சிறுபான்மை குழுக்களுக்கு சம உரிமையை பெற்றுத் தருவதனை முதன்மை நோக்கமாகக் கொண்டு செயல்பட்டுக் கொண்டிருக்கிறது. *ஸ்டோன்வால்* கலவரத்திற்கு சில வருடங்களுக்கு முன்பு இந்த மாணவர் இயக்கம் தொடங்கியிருந்தாலும், இந்த கலவரம் அமெரிக்காவில் அதிக நடவடிக்கை எடுப்பதற்கு உதவியது. இருந்த போதிலும், இந்த ஓரின சேர்க்கை மாணவர் அமைப்புகளின் செயல்பாடானது ந,ந,ஈ,தி வரலாற்றாசிரியர்களிடமிருந்து குறைந்த கவனத்தையே பெற்றது. மேலும், இந்தப் போராட்டத்தின் விளைவாகவே இந்த இயக்கம் உருவாக்கப்பட்டது என்பதும் இதற்கான ஒரு காரணமாக அமைந்தது. மற்ற வரலாற்றாசிரியர்கள் இந்த குழுவானது அடிப்படை நங்கை, நம்பி, ஈரர், திருனர் இயக்கங்களின் சில அடிப்படை கொள்கைகளுடன் முரண்படுகிறது. இருந்தபோதிலும் இந்த இயக்கங்களுக்கு அதிக முக்கியத்துவம் கொடுக்கப்படுவதாக அவர்கள் கருதினர். எயிட்சு ஆராய்ச்சிக்கு அதிக நிதி ஒதுக்குதல், ஒரே பாலின திருமணத்தை சட்டப்பூர்வமாக்குதல், நங்கை, நம்பி, ஈரர், திருனர் ஆகியோர்களை கொடுமைப்படுத்துதல் மற்றும் தற்கொலையைத் தடுத்தல் ஆகியன முக்கிய நோக்கங்களாகும். நங்கை, நம்பி, ஈரர், திருனர் மாணவர் அமைப்புகள் இன்று அடிப்படை கொள்கைகள் பற்றிய புரிதலை மேம்படுத்த ஆராய்ச்சியில் ஈடுபடத் தொடங்கியுள்ளன. வெற்றிகரமான அணுகுமுறைகளை அடையாளம் காணவும் வேறுபடுத்தவும் வரலாற்று ஆராய்ச்சிகளை ஆதாரமாகப் பயன்படுத்துதல்.
# ந,ந,ஈ,தி மாணவர் இயக்கம்

## ஆஸ்திரேலியா

ஆஸ்திரேலியாவில் உள்ள பல கல்லூரிகளில் மாணவர் சங்கம் உள்ளது, இது நங்கை, நம்பி, ஈரர், திருனர் மாணவர் செயல்பாட்டை நிதி ரீதியாகவும் வேறு விதங்களிலும் ஆதரிக்க உதவுகிறது. பெரும்பாலும் இவர்களுக்கு பாதுகாப்பினை வழங்குதல் மற்றும் ந,ந,ஈ,தி அதிகாரிகள் மாணவர் சங்கக் கொள்கையினை உருவாக்குதல் .ந,ந,ஈ,தி மாணவர் ஆர்வலர்கள், ஒருபால திருமணம் போன்ற அவர்கள் சமூகத்திற்கு முக்கியமானதாக கருதும் ஆஸ்திரேலியாவில் உள்ள பிரச்சனைகளைப் பரப்புவதற்கு ஊடகங்களைப் பயன்படுத்துகின்றனர். இதன் மூலம் ஆஸ்திரேலியாவின் கல்லூரிகள் மற்றும் பல்கலைக்கழகங்களில் உள்ள ந,ந,ஈ,தி மாணவர்கள் தங்கள் வளாகங்களில் நல்ல புரிதல்களைக் கொண்டுள்ளனர் என்றும் மாணவர்கள் தங்கள் நாட்டில் ஒரே பாலின திருமணத்தை சட்டப்பூர்வமாக்க இந்த இந்தப் பயன்படுத்துகின்றனர் என்பதும் புலனாகிறது.
# ந,ந,ஈ,தி மாணவர் இயக்கம்

## இந்தியா

இந்தியாவில் உள்ள பல பள்ளிகள் மற்றும் கல்லூரிகளில் ந,ந,ஈ,தி ஆதரவு குழுக்கள் உள்ளன, அவை ந,ந,ஈ,தி இளைஞர்களுக்கு தேவையான அனைத்து வகையான ஆதரகளையும் வழங்குகின்றன. மேலும் இந்தக் குழுக்களானது ந,ந,ஈ,தி பற்றிய விழிப்புணர்வுகளையும் வழங்குகிறது. பள்ளிகள் மற்றும் கல்லூரி மாணவர்கள் , சமூக ஊடகங்கள் மூலம் இந்த செயல்பாட்டில் தீவிரமாக பங்கேற்று வருகின்றனர். இந்த ஆதரவு குழுக்கள் ந,ந,ஈ,தி சமூகங்களை கொடுமைப்படுத்துதல் மற்றும் சமூக பாகுபாடுகளை ஒழிப்பது ஓரின சேர்க்கை திருமணத்தை சட்டப்பூர்வமாக்குதல், இந்திய ஆயுதப்படைகளில் ந,ந,ஈ,தி மக்கள் சேவை செய்தல் போன்றவற்றையும் நோக்கமாகக் கொண்டுள்ளன .
# ந,ந,ஈ,தி மாணவர் இயக்கம்

## மெக்சிகோ

2004 ஆம் ஆண்டில், மெக்ஸிக்கோ நகரம், மெக்ஸிக்கோவில் உள்ள ஒரு தனியார் அமெரிக்க பள்ளி ஓரின ஆதரவு இயக்கத்தினை உருவாக்கியது.
# ந,ந,ஈ,தி மாணவர் இயக்கம்

## இவற்றையும் காண்க

-
- நங்கை, நம்பி, ஈரர், திருனர் தொடர்பாக சுதந்திரவாத பார்வைகள்